نقاط : 172850
تاريخ التسجيل : 31/12/1969
|موضوع: مايك ماي صافي شبيك تخبط بيه* **(( جديده والله بس شوفهه ان شاء الله تعجبكم ))** السبت يوليو 03, 2010 7:17 am|| |
مايك ماي صافي شبيك تخبط بيه
مو كل ماي خابط ينحسب دهله
جفّك لاتمده عللكمر هيهات
شما مديت جفّك جذب توصلّه
جن دجله وفرات عللمتن ينساب
صدّك من اشوفن شعرك اتحلّه
وجفّي يصير الهن شط عرب كل ساع
اغرف بالفرات واغرف بدجله
تنسه شلون تنسه وانه اذكرك بيش
من خليت كلبي الضحكتك رحله
لو لمن بستني ابين كل الناس
وفز كلب الخدود وكالك فشله
لا لتدير وجهك علي خلك دوم
الصلا متصير صدّك اله علقبله
ودنيه بلايه انه وانت لا متصير
وأبلايه صورنه الدنيه ماتحله
تعرف يمته افكّر يجي يوم انساك
اذا عن ليلى قيس بيوم يتخلّه
يبو عين الوسيعه الجنهه شمس الله
الليل اتعنّه اخذ من كحلتك كحله
لومرّه غبت ظلمه النهار ايصير
شمس وعنّك الينشدنه شنكلّه
دمعات التهل علوجنه مو دمعات
سمه عيونك جواهر تلمع تهلّه
يا علة كلب ماردت تشفه بيوم
ما ريد الدوه ضل علكلب علّه
احط ايدي عليك ومن اصيحن آه
اتيه ومن الزمك شوكي اندلّه
اشيّع روحي بعدك على متون الشوك
وترد روحي من اشوفك ياترف عدله
سلّه الكلب صار وعنب حبك صار
وأكص جفّه اليبوك العنب والسلّه